19.2 ओवर का खेल ही हुआ, लखनऊ-चेन्नई को मिले एक-एक अंक
Chennai Super Kings (CSK) Vs Lucknow Super Giants (LSG) IPL Match LIVE Score Update; Follow IPL 2023 Latest News, RCB Vs LSG IPL LIVE Updates with Dainik Bhaskar (दैनिक भास्कर)
इंडियन प्रीमियर लीग-16 में चेन्नई सुपर किंग्स और लखनऊ सुपरजायंट्स मैच बारिश के कारण रद्द कर दिया गया है। यह इस सीजन का पहला मुकाबला है, जो बारिश के कारण रद्द हुआ है। टूर्नामेंट की हिस्ट्री में यह छठा मैच है, जो बेनतीजा रहा है।
249 मैचों के बाद इस लीग का कोई मैच नो रिजल्ट रहा है। इससे पहले, 30 अप्रैल 2019 को बेंगलुरु में RCB और RR के बीच बारिश के कारण मैच रद्द हुआ था।
लखनऊ के इकाना स्टेडियम में चेन्नई ने टॉस जीतकर बॉलिंग करने का फैसला लिया। लखनऊ ने पहले बल्लेबाजी करते हुए 19.2 ओवर में 7 विकेट 125 रन बनाए थे, तभी बारिश आ गई और खेल रोकना पड़ा। फिर आगे का खेल नहीं हुआ। वर्षा के कारण पहले चेन्नई को 19 ओवर में 127 रन का संशोधित मिला, लेकिन निर्धारित समय तक बारिश नहीं थमी। ऐसे में मुकाबला रद्द करना पड़ा। इस मैच के रद्द होने से दोनों टीमों को एक-एक अंक मिले।
लखनऊ की ओर से आयुष बडोनी ने सबसे ज्यादा नाबाद 59 रन बनाए। निकोलस पूरन ने 20 रन का योगदान दिया, जबकि काइल मेयर्स ने 14 रन का योगदान दिया।
चेन्नई की ओर से मोइन अली, महीश तीक्षणा और मथिश पथिराना ने दो-दो विकेट लिए।
लखनऊ-चेन्नई मैच का स्कोरकार्ड
ऐसे गिरे लखनऊ के विकेट...
बडोनी-पूरन की साझेदारी ने लखनऊ को संभाला 
45 रन पर 5 विकेट गंवाने के बाद आयुष बडोनी और निकोलस पूरन ने अर्धशतकीय साझेदारी कर लखनऊ की बिखरती पारी को संभाला। दोनों ने 48 बॉल पर 59 रन जोड़े। इस साझेदारी को पथिराना ने पूरन को आउटकर तोड़ा।
पावरप्ले में लखनऊ की खराब शुरुआत, 3 विकेट गंवाए
लखनऊ की शुरुआत अच्छी नहीं रही। टीम ने पहले पावरप्ले में 31 रन बनाने में 3 विकेट गंवा दिए। काइल मेयर्स, मनन वोहरा और क्रुणाल पंड्या सस्ते में पवेलियन लौट गए। इस दौरान महीश तीक्षणा ने दो और मोईन अली ने एक विकेट लिए।
फोटोज में देखिए लखनऊ-चेन्नई मैच का रोमांच
चेन्नई में दीपक चाहर की वापसी, क्रुणाल लखनऊ की कप्तानी कर रहे हैं
तेज गेंदबाज दीपक चाहर की वापसी हो गई है। उन्हें आकाश की जगह टीम में शामिल किया गया है, वहीं चोटिल केएल राहुल की जगह क्रुणाल पंड्या लखनऊ की कप्तानी कर रहे हैं।
दोनों टीमों की प्लेइंग-11
लखनऊ सुपर जायंट्स : क्रुणाल पंड्या (कप्तान), काइल मेयर्स, मनन वोहरा, करण शर्मा, आयुष बडोनी, मार्कस स्टोइनिस, निकोलस पूरन (विकेटकीपर), कृष्णप्पा गौतम, नवीन उल हक, रवि बिश्नोई और मोहसिन खान।
इम्पैक्ट प्लेयर्स : डिकॉक, दीपक हुड्‌डा, डेनियल सैम्स, यश ठाकुर, प्रेरक मांकड।
चेन्नई सुपर किंग्स : महेंद्र सिंह धोनी (कप्तान), ऋतुराज गायकवाड, डेवोन कॉन्वे, अजिंक्य रहाणे, मोईन अली, शिवम दूबे, रवींद्र जडेजा, दीपक चाहर, मथीशा पथिराना, तुषार देशपांडे और महीश तीक्षणा।
इम्पैक्ट प्लेयर : अंबाती रायडु, मिचेल सेंटनर, एस संपाती, शेख रशीद और अकाश सिंह।